COMUNICAT

 În data de 09 octombrie 2025, ora 1300, în sala de ședințe a Consiliului Judeţean Vrancea, a avut loc ședinţa ordinară a Autorităţii Teritoriale de Ordine Publică Vrancea, pentru a analiza și a dezbate aspecte de interes public privind siguranța comunității la nivel local.

 În cadrul ședinței, s-au dezbătut următoarele puncte, înscrise pe ordinea de zi:

1. Analizainfracțiunilor stradale, la nivel județean, în cursul primelor 9 luni 2025, comparativ cu perioada similară din anul 2024;

 Analiza a fost prezentată de d-l cms.șef Nica Remus - șeful I.P.J. VN

 2. ⁠ Analiza misiunilor de ordine publică executate de Inspectoratul de Jandarmi Județean Vrancea, în trimestrul III - 2025;

 Analiza a fost prezentată de d-l colonel Petrea George – î. șeful I.J.J. VN

 3. Diverse

1. Analiza infracțiunilor stradale, la nivel județean, în cursul primelor 9 luni 2025, comparativ cu perioada similară din anul 2024

Pentru o mai bună eficienţă a activităţilor de menţinere a ordinii şi siguranței publice pe segmentul stradal, în cursul primelor 9 luni ale anului 2025, efectivele Inspectoratului de Poliţie Judeţean Vrancea şi în special cele din sistemul de ordine publică, au desfăşurat activităţi specifice urmărind transpunerea în practică a măsurilor propuse în priorităţile structurii pentru anul în curs.

Prin desfăşurarea acestor activități, s-a urmărit îndeplinirea obiectivelor stabilite la începutul anului, continuându-se activităţile pe acest segment operativ şi conjugarea eforturilor depuse de toţi lucrătorii din dispozitivul integrat de ordine şi siguranţă publică, atât în mediul urban cât şi în mediul rural, astfel încât la nivelul judeţului, în anul în curs, să putem menţine fenomenul infracţional stradal cel puțin la acelaşi nivel cu anul precedent şi să înregistrăm o creştere în ceea ce priveşte numărul de prinderi în flagrant.

Pe baza măsurilor stabilite conform ***Priorităţilor*** pentru anul în curs, activităţile desfăşurate la nivelul judeţului, în perioada analizată, s-au axat pentru realizarea următoarelor obiective specifice:

* + - * ***Programul local prioritar siguranța minorilor;***
* ***Program local prioritar de prevenire a violenței domestice și a infracțiunilor la viața sexuală;***
* ***Program local prioritar siguranța în mediul digital.***

 **Situația operativă pe linia infracționalității stradale**

 La nivelul județului Vrancea, au fost sesizate **530 (-176)** **infracţiuni stradale**, procentual scăderea fiind de **24,93%.**

 Ca distribuție, în **mediul urban** au fost sesizate **280 (-157)** infracțiuni stradale, scăderea reprezentând un procent de **31,20%,** iar în **mediul rural** **250 (-49)** fapte,scăderea reprezentând un procent de **16,39%.**

 După perioada comiterii faptelor, **299 (-141)** fapte au fost săvârșite **ziua (-32,05%),** iar diferența de **231 (-35)** fapte s-au săvârșit **noaptea (-16,16%).**

 **Pe genuri de fapte**, situația se prezintă astfel:

|  |
| --- |
| **9 LUNI 2025** |
|   | **Furturi** **total** | **De auto** | **Din auto** | **De componente** | **De plăcuțe** | **Din SC** | **Din buzunare** | **Alte furturi** |
| **Focșani** | **68** | **5** | **9** | **10** | **1** | **1** | **18** | **24** |
| **Adjud** | **7** |  | **1** | **1** |  |  | **2** | **3** |
| **Mărășești** |  |  |  |  |  |  |  |  |
| **Odobești** | **6** |  | **1** |  |  |  |  | **5** |
| **Panciu** | **2** | **1** |  |  |  |  |  | **1** |
| **Secția 1** | **1** |  | **1** |  |  |  |  |  |
| **Secția 2** |  |  |  |  |  |  |  |  |
| **Secția 3** | **4** |  |  |  |  |  |  | **3** |
| **Secția 4** | **1** |  |  |  |  |  |  | **3** |
| **Secția 5** |  |  |  |  |  |  |  | **1** |
| **Secția 6** |  |  |  |  |  |  |  |  |
| **Secția 8** |  |  |  |  |  |  |  |  |
| **Secția 9** | **1** |  |  |  |  |  |  | **1** |
| **Secția 10** |  |  |  |  |  |  |  |  |
| **Reședința** |  |  |  |  |  |  |  |  |
|  **TOTAL** | **90 (-5)****5,26%** | **6 (+5)****500%** | **12 (-15)****55,56%** | **11 (+6)****54,55%** | **1 (-5)****83,33%** | **1 (-2)****66,67%** | **20 (-)****0%** | **41 (+8)****24,24%** |

**Pe subunități**, cele **530** infracțiuni, au fost înregistrate la nivelul:

* Poliţiei municipiului Focşani: 200 (-107)
* Poliţiei municipiului Adjud: 48 (-7)
* Poliției orașului Mărășești: 10 (-17)
* Poliţiei oraşului Odobeşti: 17 (+4)
* Poliţiei oraşului Panciu: 4 (-1)
* Secţia 1 Goleşti: 26 (-5)
* Secţia 2 Gugeşti: 57 (-1)
* Secția 3 Vidra: 20 (-5)
* Secția 4 Adjud: 75 (-6)
* Secția 5 Cotești: 10 (-3)
* Secția 6 Nănești: 36 (-1)
* Secția 7 Tulnici: 1 (-4)
* Secţia 9 Odobeşti: 20 (-8)
* Secţia 10 Panciu: 3 (-18)

 **Situația prinderilor în flagrant**

Din numărul total de **530** infracţiuni stradale sesizate, un număr de **136** **au fost identificate în flagrant**, ceea ce reprezintă **25,66%**, faţă de perioada similară a anului 2024, procentul fiind în creștere **(+3,43%)***.*

 **Concluzii:**

* **infracțiunile stradale** **au scăzut,** față de perioadă similară cu **176** fapte;

* **numărul prinderilor în flagrant,** raportat la numărul total de infracțiuni stradale înregistrate, **a cunoscut un trend ascendent**, fiind identificate în flagrant **136 (+3,43%) fapte**;
* în cele 9 luni ale anului 2025, **au fost înregistrate infracțiuni stradale pe raza de tuturor subunităților și secțiilor rurale de poliție, însă trendul este unul descendent;**
* în perioada de referință **nu au fost înregistrate incidente cu impact mediatic puternic.**

 **Măsuri ce urmează a fi dispuse:**

* **dispozitivul integrat de siguranţă publică** **va fi redimensionat**, urmărindu-se intensificarea activităţilor specifice desfăşurate de lucrătorii de poliție, creşterea gradului de siguranţă stradală, identificarea şi prinderea în flagrant a autorilor de infracțiuni;
* **prezența elementului polițienesc în uniformă** în zonele în care se pot produce aglomerări mari de persoane (*unități de învățământ, lăcașuri de cult, cimitire, piețe, oboare, supermark-eturi, baruri/cafenele, restaurante, etc*.),în vederea creșterii gradului de siguranță al cetățeanului și descurajării unor potențiale fapte antisociale;
* **eficientizarea sistemului integrat de menținere a ordinii publice, în special în zonele/mediile cu risc criminogen ridicat**, urmărindu-se în mod special creșterea vizibilității și supravegherea zonelor cu vulnerabilități operative (*unități școlare*, *spații comerciale, piețe, unități bancare, ATM-uri, etc*.);
* **includerea în itinerariile** de patrulare a caselor izolate, imobilelor unde locuiesc persoane vârstnice și vulnerabile;
1. **Analiza misiunilor de ordine publică executate de Inspectoratul de Jandarmi Județean Vrancea, în trimestrul III 2025**

**Situaţia operativă**

 Activitatea de organizare şi executare a misiunilor de ordine publică s-a desfăşurat în perioada de referinţă, în baza prevederilor legale şi metodologice în vigoare, caracterizată prin organizarea şi desfăşurarea de acţiuni cu caracter de prevenire.

 Acţiunile s-au concentrat pe eficientizarea măsurilor de combatere a faptelor de natură penală sau contravenţională, continuarea programelor de prevenire şi pregătire antiinfracţională a populaţiei şi pe desfăşurarea acţiunilor de combatere a criminalităţii stradale.

 În eficientizarea acestei activităţi, un rol important l-au avut valorifi-carea informaţiilor furnizate structurilor operative de către personalul de specialitate, privind situaţiile concrete de încălcare a dispoziţiilor legii penale, dar şi concluziile referitoare la infracţionalitatea stradală sesizată la unităţile de poliţie.

**Misiunile executate**

 În trimestrul III - 2025, Inspectoratul de Jandarmi Judeţean Vrancea a executat un număr de **1.962** misiuni, la care a implicat un număr de **4.448** jandarmi,

 **Misiuni de asigurare a ordinii publice = 94 de misiuni** cu un efectiv de **759** cadre, desfășurate după cum urmează:

* asigurarea măsurilor de ordine publică la manifestări de protest = 4 misiuni cu 35 jandarmi;
* manifestări religioase/comemorative = 10 misiuni cu 82 jandarmi;
* asigurarea măsurilor de ordine publică la manifestările cultural artistice = 38 misiuni cu 387 jandarmi;
* asigurarea măsurilor de ordine publică la manifestările promoţionale = 18 misiuni cu 78 jandarmi;
* asigurarea măsurilor de ordine publică la manifestările sportive = 19 misiuni cu 82 jandarmi;
* asigurarea măsurilor de ordine publică la alte activități = 5 misiuni cu 95 jandarmi.

**Misiuni de intervenţie** (*sesizate prin S.N.U.A.U. 112*) **= 138 de misiuni, cu 431 de efective** (*față de 99 misiuni cu 393 de efective în trimestrul III 2024*)

**Participarea la menţinerea ordinii publice:**

Acţiunile I.J.J. Vrancea în domeniul menţinerii ordinii publice s-au concretizat în **1.580 misiuni de menţinere a ordinii publice**,astfel:

* + patrule de jandarmi executate în mediul urban = **369** misiuni cu **1296** jandarmi;
	+ patrule de jandarmi executate în mediul rural = **7** misiuni cu **14** jandarmi;
	+ patrule mixte executate în mediul urban = **752** misiuni cu **752** jandarmi;
	+ patrule mixte executate în mediul rural = **14** misiuni cu **14** jandarmi;
	+ acţiuni executate în zona instituțiilor de învățământ = **272** misiuni cu **150** jandarmi;
	+ acțiuni executate în piețe, târguri, oboare = **3** acțiuni cu **28** jandarmi;
	+ patrule de jandarmi în staţiuni montane şi trasee turistice adiacente = **163** misiuni cu **332** jandarmi,

 **Misiuni în cooperare cu alte instituţii:**

 La nivelul unităţii au fost executate în cooperare/colaborare cu alte structuri un număr de **112** **acțiuni**, cu un efectiv total de **596** de jandarmi.

Detaliat, situaţia se prezintă astfel:

* + cu I.P.J. Vrancea = 93 acţiuni cu 462 jandarmi;
	+ cu S.C.C.O. Vrancea = 4 acţiuni cu 40 jandarmi pentru punerea în aplicare a unor mandate de percheziţie domiciliară;
	+ cu I.P.J. Vrancea = 3 acţiuni speciale cu 43 jandarmi;
* acţiuni în comun cu executorii judecătoreşti = 7 acţiuni cu 39 jandarmi;
* cu I.S.U.J. Vrancea = 1 acţiune cu 3 jandarmi pentru asigurarea protecţiei poligonului pe timpul activităţilor de distrugere a unor muniţii neexplodate;
* cu Inspectoratul General pentru Imigrări = 2 acţiuni cu 2 jandarmi;
* cu ELECTRICA = 1 acţiune cu 4 jandarmi;
* cu I.T.M. Vrancea = 1 acţiune cu 2 jandarmi.

 **Misiuni pentru punerea în aplicare a mandatelor de aducere** = **30** misiuni cu **45** jandarmi.

 **Rezultate obținute în urma executării misiunilor:**

**a. infracţiuni constatate independent**

 - au fost constatate un număr de **18** (-1) fapte de natură penală;

 - au fost depistaţi şi identificaţi un număr **12 (-9)**  autori**.**

 **b.** **infracţiuni constatate in comun cu poliția**

 S-au desfăşurat acţiuni în comun cu I.P.J. Vrancea pentru menţinerea ordinii şi siguranţei publice, cu următoarele rezultate:

- infracţiuni constatate = **8 (-32)** faţă de trimestrul III 2024**;**

 - autori = **10 (-26)**

**c.** **Sancţiuni contravenţionale**

Au fost aplicate un număr de **551 (-194)** sancţiuni contravenţionale,faţă de trimestrul III 2024, dintre care:

 - cu amendă: **310** (-47);

 - cu avertisment: **241** (-147);

 - valoarea amenzilor aplicate: **149.900 lei.**

**Propuneri de îmbunătățire a activității:**

* creşterea performanţei în domeniul activităţilor logistice, pentru asigurarea unui suport logistic continuu, flexibil şi oportun pentru misiunile şi activităţile specifice;
* asigurarea dotării necesare pentru funcţionarea structurilor din cadrul unităţii şi îndeplinirea atribuţiilor, la un standard calitativ ridicat;
* creșterea capacității de intervenție și a mobilității structurilor de ordine și siguranță publică, în vederea asigurării unei reacții rapide și eficace în cazul producerii unor situații speciale și de criză;
* intensificarea acţiunilor pentru prevenirea şi combaterea infracţionalităţii atât în mediul urban cât şi în mediul rural;
* creşterea performanţei structurii de acțiuni speciale şi antiteroriste în contextul dezvoltării ameninţărilor de natură teroristă în plan internațional.

 **Concluzii**

Misiunile executate în această perioadă au presupus un efort integrat concentrat al structurilor participante, acestea acționând potrivit competențelor și conform documentelor de organizare, planificare și executare a misiunii;

 Respectarea palierelor de competență în cadrul efortului integrat al acțiunii a dus la fluența realizării dispozitivelor și adaptarea acestora pe momentele/situațiile apărute în dinamica operativă a acțiunilor, aspect care a dus la o gestionare corectă, fermă și coerentă a riscurilor asociate acestora și în mod direct la prevenirea/diminuarea consecințelor ce puteau rezulta din acestea.

 **La nivelul ATOP Vrancea**, toți membrii își reafirmă angajamentul pentru identificarea tuturor soluțiilor și măsurilor menite să contribuie la protejarea vieții și a patrimoniului, subliniind că întotdeauna dispunerea și aplicarea măsurilor preventive sunt fundamentale pentru minimizarea riscurilor în societate și asigurarea unui nivel eficient de siguranță publică.

 PREȘEDINTE ATOP, Secretar,

 MARIN VASILE Adriana Lupu